text: Ligsyn: Ulykke bag kvindes død i dambrug 
  01 november 2010 kl. 13.13
  43-årig polsk kvinde mistede orienteringen, da hun gik tur ved dambrug i Sønderjylland. En obduktion viser, at en kvinde med stor sandsynlighed ikke blev udsat for en forbrydelse, da hun i weekenden døde i et dambrug i Sønderjylland.
  Den 43-årige polske kvinde blev søndag formiddag fundet død i Rens Dambrug ved Bylderup Bov.
  I første omgang fandt politiet sagen mistænkelig.
  Men den fortsatte efterforskning peger i den modsatte retning, lyder det fra vicepolitiinspektør Bent Thuesen.
  - Det er en kombination af sygdom og ulykke, siger Bent Thuesen.
  
  Epileptiker
  I mørket gik kvinden tur på en sti, og tilsyneladende gik hun lige ud i vandet på det sted, hvor stien drejer.
  Den polske kvinde led af epilepsi har har muligvis fået et "angreb" på kanten af søen eller i vandet. 
  Politiet afviser enhver spekulation om selvmord.
  